CELEX: 32011D0091
Language: lt
Date: 1297296000000
Title: 2011/91/ES: 2011 m. vasario 10 d. Komisijos sprendimas, kuriuo Korėjos Respublikos laboratorijai suteikiamas leidimas vykdyti pasiutligės vakcinų veiksmingumo kontrolės serologinius tyrimus (pranešta dokumentu Nr. C(2011) 656)  Tekstas svarbus EEE

11.2.2011   
            
            
               LT
            
            
               Europos Sąjungos oficialusis leidinys
            
            
               L 37/18
            
         KOMISIJOS SPRENDIMAS
   2011 m. vasario 10 d.
   kuriuo Korėjos Respublikos laboratorijai suteikiamas leidimas vykdyti pasiutligės vakcinų veiksmingumo kontrolės serologinius tyrimus
   (pranešta dokumentu Nr. C(2011) 656)
   (Tekstas svarbus EEE)
   (2011/91/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. kovo 20 d. Tarybos sprendimą 2000/258/EB dėl specialios institucijos, atsakingos už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą, skyrimo (1), ypač į jo 3 straipsnio 2 dalį,
   kadangi:
   
               (1)
            
            
               Sprendimu 2000/258/EB Nansi laboratorija Agence nationale de sécurité sanitaire de l’alimentation, de l’environnement et du travail (toliau – Nansi ANSES laboratorija) (ankstesnis jos pavadinimas Agence française de sécurité sanitaire des aliments, AFSSA) paskirta specialia institucija, atsakinga už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą. Minėtame sprendime taip pat nustatytos tos laboratorijos pareigos.
            
         
               (2)
            
            
               Visų pirma, Nansi ANSES laboratorija vertina valstybių narių ir trečiųjų šalių laboratorijas, siekdama nustatyti, ar suteikti joms leidimą vykdyti pasiutligės vakcinų veiksmingumo kontrolės serologinius tyrimus.
            
         
               (3)
            
            
               Pietų Korėjos kompetentinga institucija pateikė paraišką suteikti leidimą vienai šios trečiosios šalies laboratorijai vykdyti minėtus serologinius tyrimus.
            
         
               (4)
            
            
               Nansi ANSES laboratorija atliko minėtos laboratorijos vertinimą ir 2010 m. rugsėjo 6 d. Komisijai pateikė palankią šio vertinimo ataskaitą.
            
         
               (5)
            
            
               Todėl šiai laboratorijai turėtų būti suteiktas leidimas vykdyti šunų, kačių ir šeškų pasiutligės vakcinų veiksmingumo kontrolės serologinius tyrimus.
            
         
               (6)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Remiantis Sprendimo 2000/258/EB 3 straipsnio 2 dalimi nurodytai laboratorijai suteikiamas leidimas vykdyti šunų, kačių ir šeškų pasiutligės vakcinų veiksmingumo kontrolės serologinius tyrimus:
   
               
                  Komipharm International Co. LTD
               
            
         
               1236–6 Jeoungwang-dong
            
         
               420–450 Siheung-si, Gyeonggi-do
            
         
               Pietų Korėja.
            
         2 straipsnis
   Šis sprendimas taikomas nuo 2011 m. kovo 1 d.
   3 straipsnis
   Šis sprendimas skirtas valstybėms narėms.
   
      Priimta Briuselyje 2011 m. vasario 10 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 79, 2000 3 30, p. 40.